ELŐTERJESZTÉS

a Képviselő testület 2016. augusztus 30-i munkaértekezletére

Tisztelt Képviselő testület!

Szmutni Ferenc Piliscsév, Jurkovics utca 4. szám alatti lakos a 613 hrsz-u ingatlan tulajdonosa, szeretné megvásárolni az ingatlana előtt lévő kb 80 m² nagyságú közterületet. Az ingatlan előtti közterületet kb 40 éve használja. Egyéb okok miatt most derült ki, hogy az a terület, amit évekkel ezelőtt bekerített és használ, nincs az ö tulajdonában. A megvásárolni kívánt területen vannak elhelyezve a közművek aknái.

Az önkormányzat tulajdonában lévő 613 hrsz-u közterületből kb 80 m² nagyságú terület értékesítéséhez azt a forgalomképtelen vagyonból forgalom képes vagyonná kell átminősíteni.

A fenti ügyben földmérő által készített változási vázrajz szükséges, aminek a költsége a kérelmezőt terheli. Javaslom a kérelmek támogatását, hiszen ezzel egy rendezetlen jogi helyzetet tudnánk megoldani.

Kérem a fenti két kérelem megvitatását.

Kosztkáné Rokolya Bernadett

polgármester